burgasdotpro/wikipedia huggingface dataset:
Pavol Spitzkopf

Pavol Spitzkopf-Urban, alebo Paul Spitzkopf starší (* dátum narodenia a smrti nie je známy) bol spišskonemecký horský vodca.
Prvé výstupy na vysokotatranské štíty uskutočnil s mnohými horolezcami. Často bol spoločníkom Karola Englischa, s ktorým urobil prvovýstup na Veľké a Prostredné Solisko (1903), Vyšnú a Prostrednú Soliskovú štrbinu a Soliskovú lávku. S Karolom Jordánom prví v zime 1904 vystúpili na Prostredný hrot. V zimných podmienkach 11. apríla 1903 spolu s Harrym Bercelim, Karolom Jordánom a horským vodcom Jánom Franzom st. prví vystúpili na Vysokú. V zime 26. decembra 1906 Imre Barcza, Ján Breuer ml. a Pavol Spitzkopf urobili prvovýstup na Baranie sedlo a s Januszom Chmielowskim ako prví v zime 1905 vystúpili na Gerlach. V roku 1907 spolu s Ferencom Kienastom a Jánom Breuerom 8. augusta 1907 boli prví, ktorí prešli z východu na západ cez Batizovský hrebeň.
Pavol Spitzkopf patril do veľkej rodiny Spitzkopfovej, z ktorej pochádza viacero horských vodcov, ktorí vykonali vysokotatranské prvovýstupy. Historické pramene o tejto rodine pochádzajú viac menej z polovice 19. storočia. Najznámejší z nej je Martin Spitzkopf-Urban. Spolu s horským vodcom Jánom Stillom, Jánom Gellhoffom, staviteľom z Veľkej, a dvomi ďalšími neznámymi lovcami kamzíkov v roku 1874 vystúpili na Gerlachovský štít. Horskými vodcami z tejto rodiny boli aj Matthias-Schmied, Pavol, Andreas a Johann, neskôr Pavol Spitzkopf mladší, Pavol Spitzkopf starší (obaja s prídomkom Urban), Jakub i Walter Spitzkopfovci.
Nefcerka (národná prírodná rezervácia)

Nefcerka (, , ) je jedno z hlavných odvetví Kôprovej doliny v jej prostrednej časti vo Vysokých Tatrách. Uzáver doliny tvorí hlavná os rázsochy Kriváňa od Hrubého vrchu po Rameno Kriváňa. Od Hlinskej doliny ju oddeľuje Hrubé a od Kotlín Krivánsky hrebeň. 
Vstup do doliny je oficiálne zakázaný.
Národná prírodná rezevácia.
Je to najprísnejšie chránená prírodná rezervácia na Slovensku a má unikátnu, divokú prírodu v rámci celej Európy. Oficiálne nemá žiadny turistický vstup. Nakoľko je chránená po dlhý čas, existuje možnosť, že sa v nej nachádzajú niektoré dosiaľ neobjavené druhy flóry a fauny, ktoré sa nenachádzajú nikde inde na svete. Dolina začína lesom, potom pokračuje kosodrevinou, strhujúcim vodopádom, vrchom Kriváňa po pravej strane a kameňmi všade navôkol, neskôr vidieť tmavomodré horské jazerá. 
V Nefcerke, kde je niekoľko malých pliesok bez názvov, sa nachádza Nižné Terianske pleso, Vyšné Terianske pleso a Malé Terianske pleso. Z Nižného Terianskeho plesa vyteká Nefcerský potok, ktorý má bočný prítok, ktorý doň vteká poniže Horného Nefcerského vodopádu.
Názov Nefcerka je pravdepodobne odvodený od rodu rodiny Neftzer, ktorá sa starala o kráľovský majetok od roku 1695 do roku 1762.
Nefcerku je možné vidieť z Kriváňa, ktorý je voľne dostupný pre turistov (približne 4 hodiny zo Štrbského Plesa).
Fauna.
Zo zvierat žijúcich na mieste, ako je tento prírodný klenot tu opísaný, môžeme spomenúť orla, euroázijského rysa, svišťa, ale taktiež mnoho ďalších ako zmiju, kamzíka, medveďa ... Medzi nimi je taktiež veľmi vzácny druh "Branchinecta paludosa" (žiabronôžka arktická, živočích z triedy primitívnych vodných kôrovcov. 
Tento vodný živočích má jednu špeciálnu vlastnosť – nežije nikde inde na svete okrem Grónska, Sibíri a Škandinávie... Potom nasledujú tisícky kilometrov a zrazu ho nájdeme vo Vysokých Tatrách. Žije iba v dvoch tatranských plesách a jedno z nich je vyššie spomenutá Furkotská dolina susediaca s dolinou Nefcerka.
Flóra.
Z flóry môžeme tiež spomenúť niektoré zaujímavé rastliny. Jednou z týchto rastlín je horčičník Wahlenbergov ("Erysimum wahlenbergii"), ktorý bol objavený vyššie spomínaným švédskym prírodovedcom a ktorý nesie jeho meno. Táto rastlina dorastá do výšky jedného metra a má žlté kvety ako divá reďkovka. Tento rastlinný druh nebol objavený nikde inde na svete.
Composer

Composer môže byť:
Baltijsk

Baltijsk (, do roku 1946 , , , ) je mesto v Kaliningradskej oblasti Ruskej federácie. Baltijsk je najzápadnejšie položené ruské sídlo a zároveň významný prístav na Baltskom mori.
Leží na sever od Baltského prielivu, ktorý oddeľuje Visliansku kosu od Sambijského polostrova. Nachádza sa približne 60 kilometrov od Kaliningradu. V roku 2017 sa počet obyvateľov mesta odhadoval na niečo vyše 33-tisíc.
Sojuz 20

Sojuz 20 () bol sovietsky nepilotovaný kozmický let v rámci programu Sojuz. Sojuz 20 absolvoval dlhodobý let okolo Zeme a pripojenie ku kozmickej stanici Saľut 4. Podľa katalógu COSPAR dostal let označenie 1975-106A.
Priebeh letu.
Po rade letov Sojuzov s posádkou bola na obežnú dráhu vyslaná loď bez posádky. Štart bol vykonaný z kozmodrómu Bajkonur v Kazachstane s pomocou rakety Sojuz. Loď sa dostala na dráhu 177 - 251 km nad povrchom Zeme, potom boli vykonané pokynom zo Zeme korekcie dráhy na vyššiu s parametrom 342 - 350 km. S pomocou automatiky sa pripojila k orbitálnej stanici Saľut 4, kde v tú dobu už žiadna posádka nepracovala. V kabíne lode bolo veľa drobných biologických objektov, mušky, korytnačky, rastliny. Po 91 dňoch letu sa loď na príkaz riadiaceho strediska na Zemi odpojila a dňa 16. februára 1976 jej kabína na padákoch pristála na území ZSSR. U orbitálnej stanice Saľut 4 to bola posledná pripojená loď, rok po jej odlete stanica zanikla.
Kozmos 496

Kozmos 496 bola bezpilotná skúška upravenej kozmickej lode Sojuz vykonaná v roku 1972. Počas letu nedošlo ku kontaktu so žiadnou inou stanicou. Po katastrofe Sojuzu 11 bola loď vybavená len dvoma sedadlami. Tretie sedadlo bolo odstránené, aby sa do kabíny vošli dvaja kozmonauti oblečení v skafandroch.
Kozmos 1074

Kozmos 1074 bol sovietsky bezpilotný dlhotrvajúci skúšobný let prototypu transportnej kozmickej lode Sojuz-T.
Let začal 31. januára 1979, loď ukončila svoju činnosť na obežnej dráhe 1. apríla toho istého roku, keď úspešne pristála. Kozmická loď bola katalogizovaná v systéme COSPAR pod označením 1979-008A.
Konštrukcia.
Kozmická loď sa skladala z obytnej sekcie, prístrojovej sekcie a návratového modulu. Celková dĺžka lode bola 6,98 m a najväčší priemer 2,72 m. Na povrchu boli umiestnené panely slnečných batérií a radiátory chladenia.
Martha Chasová

Martha Cowles Chasová (; * 30. november 1927, Cleveland Heights, Ohio, USA † 8. august 2003, Lorain) bola americká genetička, členka tímu, ktorý v roku 1952 experimentálne dokázal, že DNA je nositeľkou genetickej informácie.
Životopis.
Narodila sa v Clevelande v Ohiu. V roku 1950 získala bakalársky titul na College of Woodster a v roku 1964 titul PhD. na University of Southern California.
V roku 1952 pracovala ako asistentka v laboratóriu amerického odborníka na bakteriofágy Alfreda Hersheyho v "Cold Spring Harbour Laboratory" na University of Southern California. Tu spoločne vykonali tzv. Hersheyho-Chasovej experiment spočívajúci v overení, ktorý z rádioaktívne značených komponentov (DNA, alebo proteínová kapsida) fágu T2 zostane v pelete infikovaných baktérií.
Kleón (sochár)

Kleón () bol grécky sochár v 4. storočí pred Kr.
Kleón pochádzal zo Sikyónu. Tvoril v prvej polovici 4. storočia pred Kr. Staroveký cestovateľ Pausanias vo svojej sprievodcovskej príručke po Grécku uvádza, že na posvätnej pôde Olympie videl niekoľko jeho sôch. Sochy olympijských víťazov v behu dorastencov na jedno stadion, Lykina z Héraie, víťaza v roku 384 pred Kr. a Deinolocha, víťaza v roku 380 pred Kr., Hysmóna z Élidy, víťaza v päťboji v roku 384 pred Kr., Kritodama z Kleitoru a Alketa z Kleitoru, víťazov v boxe dorastencov v rokoch 376 a 384 pred Kr. Sochu bohyne Afrodity, venovanú ako votívny dar do chrámu bohyne Héry, Pausanias tu zaznamenal: „"...neskôr umiestnili do Héraia i iné sochy: Herma z mramoru, ktorý nesie malého Dionýza, to je dielo Praxitela, bronzová socha Afrodity je práca sikyónskeho Kleóna; učiteľ tohto Kleóna, menom Antifanes, dochádzal k Periklytovi, Periklytos bol žiak Polykleita z Argosu. Pred Afroditinou sochou sedí nahý pozlátený chlapec, vytesal ho kartáginský Boéthos".“
V Olympii na úpätí vŕšku "Kronion" bola kedysi terasa so schodiskom, na ktorej stálo šesť bronzových tzv. pokutových sôch pre Dia Olympského. Dve z nich, ako píše Pausanias, zhotovil Kleón. Tieto sochy museli dať zhotoviť (dve sochy na uzmierenie Dia, zväčša na svoje náklady) a postaviť v olympijskej "Altide" previnilci za porušenie prísahy o čestnom súťažení (podplácanie atď). Pre previnilca boli „večným svedectvom hanby“.
Dôkazom tvorby Kleóna je aj jeho menom signovaný podstavec z čierneho vápenca (jeho nezachovaného diela), datovaný do 4. storočia pred Kr., objavený počas archeologických vykopávok v Olympii. Jeho nápis hlása:
Podľa rímskeho spisovateľa Plínia bol tiež autorom niekoľkých sôch filozofov.
Majstrovstvá sveta vo florbale žien 2017

Majstrovstvá sveta vo florbale žien 2017 boli v poradí 11. majstrovstvá sveta vo florbale žien, ktoré organizovala Medzinárodná florbalová federácia (IFF). Konali sa od 1. do 9. decembra 2017 v Bratislave, na Slovensku, za účasti 16 tímov.
Kvalifikácia.
Turnaja sa zúčastnilo 16 národných tímov; o 15 miest sa bojovalo v kvalifikácii, Slovensko malo účasť ako usporiadateľská krajina zaistenú vopred. Kvalifikácia sa konala od 31. januára do 5. februára 2017.
Majstrovstvá Európy v curlingu 2017

Majstrovstvá Európy v curlingu 2017 bol v poradí 43. turnaj majstrovstiev Európy v curlingu, ktoré organizuje Európska curlingová federácia (ECF). Konal sa v St. Gallene, v rovnomennom kantóne, vo švajčiarsku v dňoch od 17.25. novembra 2017, za účasti 26 mužských a 20 ženských tímov. Švajčiarsko bolo organizátorom európskeho šampionátu desiatykrát, naposledy v roku 2014, v Champéry. Zápasy sa odohrali v aréne Eissportzentrum Lerchenfeld. V mužskej kategórii štvrtýkrát v rade (celkovo desiatykrát) získalo titul , u žien štvrtýkrát zvíťazilo . 
Majstrovstvá Európy boli zároveň kvalifikáciou na MS 2018 mužov a žien. Postúpilo na ne 8 družstiev z oboch kategórií.
Kvalifikácia.
Pozn.: V zátvorke je uvedené umiestnenie vo svetovom rebríčku WCF k novembru 2017.
Výsledky.
Muži.
B kategória.
Základne skupiny.
Basketbal na Stredoamerických hrách 2017

Basketbal na Stredoamerických hrách 2017 bol basketbalový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 3. do 7. decembra 2017, za účasti 7 mužských a 6 ženských tímov. Basketbalový turnaj sa na hrách organizuje od začiatku konania hier, doteraz nikdy na hrách nechýbal a toto bolo jeho 11. vydanie. Zápasy sa odohrali v novovybudovanej aréne Gimnasio Multiuso Alexis Argüello s kapacitou 8 057 miest, v ktorej sa odohral aj volejbalový turnaj.
V mužskej kategórii získala titul , ktorá vo finálovom stretnutí zvíťazila nad domácou . U žien zvíťazila , keď vo finále vyhrala nad .
Frederik IX.

Frederik IX. ("Christian Frederik Franz Michael Carl Valdemar Georg"; * 11. marec 1899, Kongens Lyngby, Dánsko† 14. január 1972, Kodaň) bol dánsky kráľ vládnuci v rokoch 19471972.
Životopis.
Narodil sa na zámku Sorgenfri ako prvé dieťa Kristiána X. a jeho manželky Alexandríny Meklenbursko-schwerinskej. Veľmi mladý nastúpil do námornej školy. Niekoľko rokov slúžil ako podriadený dôstojník a následne dostal velenie v dánskej flotile. V apríli 1947 nastúpil po svojom otcovi na trón; vzápätí vznikla otázka následníctva, lebo nemal mužského potomka - bol otcom troch dcér. Podľa vtedajších pravidiel mal byť následníkom jeho mladší brat, princ Knut, ktorý v tej dobe mal vedľa najstaršej dcéry i dvoch synov. Otázka následníctva bola verejnosťou aj parlamentom dlho diskutovaná s tým výsledkom, že v roku 1953 bola v tomto smere prepracovaná ústava: bol zavedený jednokomorový parlament a zákon o nástupníctvo upravený tak, že do nároku na trón zahrnul aj ženy. Tieto zmeny však museli pred uzákonením prejsť celým parlamentom a referendom.
Frederik IX. odbúral všetky bariéry medzi kráľovskou rodinou a ľudom a so svojou manželkou viedol život skôr meštiansky než kráľovský. Bol veľkým milovníkom hudby, a to nielen pasívnym, ale aj aktívnym - bol skvelým pianistom a pravidelne dirigoval "Kráľovský kostolný orchester" a "Symfonický orchester dánskeho rozhlasu". Jörgen Hoeber, dirigent orchestra Kráľovského divadla, o ňom dokonca vyhlásil, že keby Frederik nebol kráľom, bol by jedným z najlepších dánskych dirigentov. Bol nositeľom Podväzkového rádu, najstaršieho radu Britského impéria.
Manželstvo.
V roku 1922 sa mal oženiť s gréckou princeznou Oľgou, dcérou princa Nikolasa Gréckeho, pretože to však bola jeho sesternica z druhého kolena (ich starí otcovia, Frederik VIII. a Juraj I. boli bratia, synovia tzv. „"svokra Európy"“ Kristiána IX.), zo sobáša zišlo. Oženil sa až 24. mája 1935 so švédskou princeznou Ingrid, s ktorou ho síce takisto spájali príbuzenské vzťahy, avšak už nie tak blízke: v príbuzenskej línii od švédskeho kráľa Oskara I. boli treťostupňoví bratranec a sesternica, a v línii od ruského cára Pavla I. bol Frederik bratrancom Ingridinej matky.
Z ich manželstva vzišli tri dcéry:
Zomrel 14. januára 1972 vo veku sedemdesiatich troch rokov na zápal pľúc v mestskej nemocnici v Kodani. Na trón po ňom nastúpila jeho najstaršia dcéra ako kráľovná Margaréta II.
Ulica Alviano

Ulica Alviano v Bratislave sa nachádza v mestskej časti Bratislava – mestská časť Vajnory a nazvaná je podľa družobného mesta v Taliansku Alviano.
Na ulici sa nachádza športový areál s rovnakým názvom a neďaleko na Rybničnej ulici je pizzeria a reštaurácia Alviano.
Martinčekova ulica

Martinčekova ulica v Bratislave sa nachádza v mestskej časti Ružinov, miestne časti Trávniky a Nivy.
Ulicu tvoria panelové domy postavené v 60. rokoch a rôzne účelové budovy, v časti Nivy sústredené do bývalého nákupného centra Astra.
Azalková ulica (Bratislava)

Azalková ulica v Bratislave sa nachádza v mestskej časti Ružinov, miestna časť Trávniky a nazvaná bola podľa rastliny azalka.
Ulicu tvoria panelové domy postavené v 60-tych rokoch.
Pažítková ulica (Bratislava)

Pažítková ulica v Bratislave sa nachádza v mestskej časti Ružinov, miestna časť Trávniky a nazvaná bola podľa rastliny pažítka.
Ulicu tvoria prevažne panelové domy postavené v 60-tych rokoch a 70-tych rokoch.
Rezedová ulica (Bratislava)

Rezedová ulica v Bratislave sa nachádza v mestskej časti Ružinov, miestna časť Trávniky a nazvaná bola podľa rastliny rezeda.
Ulicu tvoria prevažne panelové domy postavené v 60-tych rokoch a 70-tych rokoch.
Strojnícka ulica (Bratislava)

Strojnícka ulica v Bratislave sa nachádza v mestskej časti Ružinov, miestna časť Pošeň.
Na čísle 8 sídli Stavebné bytové družstvo Bratislava II.
Na čísle 31 má sídlo súkromné rádio Best FM.
Ragby na Stredoamerických hrách 2017

Ragby na Stredoamerických hrách 2017 bol ragbyový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 3. do 4. decembra 2017, za účasti 5 mužských a 5 ženských tímov. Ragbyový turnaj mal na hrách premiéru a organizoval sa iba v sedmičkovej verzii. Zápasy sa odohrali na štadióne Estadio Olímpico del IND Managua s kapacitou 8 000 miest. V oboch kategóriách získali titul družstvá Guatemaly, ktoré vo finálových stretnutiach zvíťazili nad družstvami Kostariky.
Turnaj zároveň slúžil ako kvalifikácia stredoamerických družstiev na Stredoamerické a karibské hry 2018, ktoré hostí kolumbijská Barranquilla. Z mužskej kategórii sa na ne kvalifikovali dve najlepšie družstvá, zo ženskej kategórie iba víťazné družstvo.
Softbal na Stredoamerických hrách 2017

Softbal na Stredoamerických hrách 2017 bol softbalový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 3. do 7. decembra 2017, za účasti 6 mužských a 4 ženských tímov. Pôvodne sa mali turnaja zúčastniť aj obe družstvá Belize. Softbalový turnaj sa na hrách organizuje od začiatku konania hier, doteraz nikdy na hrách nechýbal a toto bolo jeho 11. vydanie. Zápasy sa odohrali na 2 štadiónoch športového centra Centro Deportivo Hugo Chávez. 
V mužskej kategórii obhájila titul , ktorá vo finálovom stretnutí zvíťazila nad . U žien zvíťazila , keď vo finále vyhrala nad domácou .
Pozemný hokej na Stredoamerických hrách 2017

Pozemný hokej na Stredoamerických hrách 2017 bol turnaj v pozemnom hokeji v rámci multišportového podujatia Stredoamerických hier 2017. Konal sa v Manague, v Nikarague v dňoch od 4. do 7. decembra 2017, za účasti 6 mužských a 5 ženských tímov. Hokejový turnaj mal na hrách premiéru a organizoval sa iba vo verzii "hockey 5s". Zápasy sa odohrali v športovom komplexe Complejo Deportivo Concepción Palacios.
V mužskej kategórii získala titul , ktorá vo finálovom stretnutí zvíťazila nad . U žien zvíťazila tiež , keď vyhrala nad domácou .
Boéthos z Kartága

Boéthos () bol grécky sochár v 1. storočí.
Boéthos, syn Apollodóra z Kartága, bol grécky sochár, činný pravdepodobne v prvej polovici 1. storočia. Svedectvom tvorby tohto umelca je jeho menom signovaný podstavec z nezachovanej sochy objavený v roku 1912 v Efeze. Poškodený nápis na podstavci hlása, že socha zhotovená na počesť rímskeho cisára Tiberia, má podporiť jeho zdravie a stabilitu rímskej hegemónie.
Signatúra autora:
Staroveký cestovateľ Pausanias vo svojej sprievodcovskej príručke po Grécku uvádza, že v Olympii videl sochárske dielo kartáginského Boétha. Bola to pozlátená bronzová socha nahého sediaceho chlapca, ktorú venovali ako votívny dar do chrámu bohyne Héry.
Identická zhoda Boétha s autorom sochy dieťaťa, uvedeným Pausaniom, nie je dokázaná. Podľa väčšiny znalcov tu zrejme ide o jeho menovca z Chalkédónu, a že rozdiel v etnickom pôvode sochára bol spôsobený chybou transkripcie, a to v prepise z "Chalkedónu" (Καλχηδόνιος - Kalchédonios) - z "Kartága" (Καρχηδόνιος - Karchédonios).
Punské Kartágo Rimania v roku 146 pred Kr. úplne zničili a o sto rokov ho dal znova vybudovať rímsky politik Caesar, ale už ako rímske (kozmopolitné) mesto.
Hádzaná na Stredoamerických hrách 2017

Hádzaná na Stredoamerických hrách 2017 bol hádzanársky turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 4. do 8. decembra 2017, za účasti 5 mužských a 4 ženských tímov. Hádzanársky turnaj sa organizuje od roku 2001 a toto bolo jeho 4. vydanie. Zápasy sa odohrali v aréne Gimnasio de Balonmano IND, v ktorej sa odohral aj futsalový turnaj. V mužskej kategórii získala svoj druhý titul , keď vyhrala skupinu. U žien zvíťazila rovnako , ktorá vo finálovom stretnutí vyhrala nad .
Turnaj zároveň slúžil ako kvalifikácia stredoamerických družstiev na Stredoamerické a karibské hry 2018, ktoré hostí kolumbijské mesto Barranquilla. Z každej kategórie sa na ne kvalifikovali 3 najlepšie družstvá.
Detektív Dušo

Detektív Dušo je slovenský krimi seriál vysielaný na TV Markíza. Seriál sa vysielal od 11. januára 2018 do 19. augusta 2019. Dej seriálu sa odohráva v malom mestečku Bystrica, ktoré láka atrakciami turistov, má chemickú fabriku, firmu na výrobu záhradných mechanizmov, golfový klub aj futbalové družstvo. Hlavnú postavu stvárnil Alexander Bárta.
Homológia

Homológia môže byť:
Čiara (rozlišovacia stránka)

Čiara môže byť:
Flakpanzer 38(t)

Flakpanzer 38(t), celým názvom 2-cm-Flak 38 auf Selbstfahrlafette Panzerkampfwagen 38(t), známy aj ako Gepard, bolo nemecké samohybné protilietadlové delo používané počas druhej svetovej vojny.
V roku 1943 sa začal v nemeckej armáde prejavovať nedostatok účinných protilietadlových systémov, preto bol prijatý plán na zostrojenie mobilného protilietadlového kanónu. Ako základ bol vybraný podvozok pôvodne československého tanku LT vz. 38, ktorý vyrábala spoločnosť BMM (predvojnová ČKD). V bojovom priestore bol na otočnom podstavci nainštalovaný rýchlopalný kanón Flak 38 L/122,5 kalibru 20 mm. Od novembra 1943 do februára 1944 bolo tohto stroja vyrobených asi 140 kusov.
Základná škola (Trenčín, Novomeského 11)

Základná škola Novomeského 11 je základná škola na ulici ulici Ladislava Novomeského v Trenčíne, mestská časť Juh.
Základné informácie:
Športový areál pri základnej škole je mimo vyučovaných hodín otvorený i pre verejnosť a ponúka:
LG Harmony

LG Harmony je androidový smartfón, ktorý vyrába kórejská spoločnosť LG Electronics. Predstavený a uvedený bol v apríli 2017. 
Obsahuje IPS kapacitný LCD displej s uhlopriečkou 5,3 palcov s rozlíšením 720 x 1280 bodov s bodovou hustotou 277 ppi a operačný systém Android 7.0.
Je postavený na čipovej sade Qualcomm MSM8917 Snapdragon 425 s procesorom Quad-core 1,4 GHz Cortex-A53 s grafickým procesorom Adreno 308, obsahuje 16 GB úložiska rozšíriteľného microSD kartou do 256 GB a 1,5 GB RAM.
Primárny fotoaparát má rozlíšenie 8 MP, sekundárny 5 MP. Batéria je odnímateľná Li-Ion s kapacitou 2800 mAh.
LG X venture

LG X venture je androidový smartfón, ktorý vyrába kórejská spoločnosť LG Electronics. Predstavený a uvedený bol v máji 2017. 
Obsahuje IPS kapacitný LCD displej s uhlopriečkou 5,2 palcov s rozlíšením 1080 x 1920 bodov s bodovou hustotou 423 ppi a operačný systém Android 7.0.
Je postavený na čipovej sade Qualcomm MSM8940 Snapdragon 435 s procesorom Octa-core 1,4 GHz Cortex-A53 s grafickým procesorom Adreno 505, obsahuje 32 GB úložiska rozšíriteľného microSD kartou do 256 GB a 2 GB RAM.
Primárny fotoaparát má rozlíšenie 16 MP, sekundárny 5 MP. Batéria je neodnímateľná Li-Ion s kapacitou 4100 mAh.
LG Watch Style

LG Watch Style sú smart hodinky, ktoré vyrába spoločnosť LG Corporation od 9. februára 2017. Sú to jedny z prvých hodiniek so systémom Android Wear 2.0.
Obsahujú P-OLED kapacitný displej s uhlopriečkou 1,2 palcov s rozlíšením 360 x 360 bodov s bodovou hustotou 299 ppi. Poháňa ich čipset Qualcomm MSM8909W Snapdragon Wear 2100 s procesorom Quad-core 1,1 GHz, majú 512 MB RAM a 4 GB vnútorného úložiska. 
Batéria je typu Li-Ion s kapacitou 240 mAh.
LG Watch Sport

LG Watch Sport sú smart hodinky, ktoré vyrába spoločnosť LG Corporation od 9. februára 2017. Sú to jedny z prvých hodiniek so systémom Android Wear 2.0 s podporou LTE a Androi Pay.
Obsahujú P-OLED kapacitný displej s uhlopriečkou 1,38 palcov s rozlíšením 480 x 480 bodov s bodovou hustotou 348 ppi. Poháňa ich čipset Qualcomm MSM8909W Snapdragon Wear 2100 s procesorom Quad-core 1,1 GHz, majú 768 MB RAM a 4 GB vnútorného úložiska. 
Batéria je typu Li-Ion s kapacitou 430 mAh.
Bejzbal na Stredoamerických hrách 2017

Bejzbal na Stredoamerických hrách 2017 bol bejzbalový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 12. do 17. decembra 2017, za účasti 6 mužských tímov. Bejzbalový turnaj sa hrách organizuje od roku 1977, odvtedy sa nich koná pravidelne a toto bol jeho 10. vydanie. Zápasy sa odohrali na štadióne Estadio Nacional Dennis Martínez. Titul obhájila domáca , ktorá vo finálovom stretnutí zvíťazila nad .
Turnaj slúžil zároveň ako kvalifikácia stredoamerických družstiev na Stredoamerické a karibské hry 2018, ktoré hostí kolumbijská Barranquilla. Kvalifikovalo sa na ne iba víťazné družstvo.
Účastníci.
Pozn.: Číslo v zátvorke udáva umiestnenie vo svetovom rebríčku WBSC v roku 2017.
Primus

Primus môže byť:
Zoznam smart hodiniek LG

Toto je zoznam smart hodiniek od spoločnosti LG Electronics s operačným systémom Android Wear.
Maria Aurora von Spiegel

Maria Aurora von Spiegel, rodená Fatima (1681-1733), bola osmanská milenka poľského kráľa Augusta II. Silného. Fatima bola jedna z mnohých osmanských zajatcov počas bitky v Budíne. Bola kúpená pre európske kráľovské dvory, vrátane Švédska, Poľska a Saska, kde žila ako dvorná dáma.
Život.
Mladosť.
Počas cisárskeho sporu o Budín, ktorý začala Osmanská ríša v roku 1686, odviedli európski šľachtici množstvo ľudí do otroctva. Švédsky barón Alexander Erskine, vtedy v rakúskych službách, si vzal štyri ženy - Raziye (Roosia), Asiya (Eisia), Emine a Fatimu. Tá tvrdila, že je ženou mullaha (moslimského duchovného).
Baron Erskine sa vrátil do Švédska spoločne s Filipom Krištofom von Königsmarckom a daroval Fatimu jeho sestre, grófke Márii Aurore von Königsmarckovej. Zvyšné osmanské ženy boli pokrstené v novembri 1686 za prítomnosti kráľovského dvora. Korunný princ Karol a Aurora von Königsmarcková sa stali krstnými rodičmi Fatimy a tá bola pokrstená na Máriu Auroru podľa grófky. Osvojila si vznešené správanie, francúzštinu a stala sa spoločníčkou grófky Königsmarckovej.
Dvorná dáma.
V roku 1691 nasledovala svoju pani do Saska a Poľska, kde sa grófka Königsmarcková stala hlavnou milenkou kráľa Augusta. Maria Aurora svoju pani často sprevádzala a pútala tak na seba kráľovu pozornosť. V roku 1701 ju vystriedala. August Máriu vydala v roku 1706 za Johanna Georga Spiegela, ktorý zomrel v roku 1715.
Na rozdiel od iných kráľových mileniek, Márii Aurore August verejne vyznával lásku a za svoje uznal aj ich spoločné deti: syna Fridricha Augusta, neskôr grófa Rutowského, a dcéru Máriu Annu Katarínu.
Neskorší život.
Zostala dôležitou osobou kráľovského dvora aj po tom, čo skončil jej vzťah s Augustom. Keď roku 1733 zomrel, bola jej, podľa poslednej vôle, vyplatená suma 8 000 toliarov. Nie je známe kedy Maria Aurora zomrela, no posledná zmienka o nej pochádza z roku 1733.
Gevherhan Sultan (dcéra Ahmeda I.)

Gevherhan Sultan (* 1608† 1660) bola osmanská princezná. Bola dcérou sultána Ahmeda I. a jeho obľúbenej konkubíny Kösem Sultán. Bola neter sultána Mustafu I. a sestrou sultánov Osmana II., Murada IV. a Ibrahima.
Život.
Gevherhan Sultan je jedna zo štyroch dcér, ktoré sultán Ahmed splodil s Kösem. Gevherhan sa počas svojho života vydala šesťkrát a traja jej manželia boli veľkovezírmi. Boli ti Öküz Mehmed Pasa, Topal Recep Pasa a Siyavus Pasa, čím Gevherhan drží rekord v počte manželov veľkovezírov zo všetkých osmanských princezien.
V roku 1619 sa vydala prvýkrát, a to za Öküze Mehmeda Pašu, no krátko nato ovdovela. V roku 1624 sa vydala za Topal Recepa Pašu a znova ovdovela, následne si mala vziať Siyavuse Pašu, ale ten zomrel skôr, než mohlo ku svadbe dôjsť. Gevherhan mala jedného syna, ktorého splodila so svojím prvým manželom a jednu dcéru s manželom druhým.
Daitóndas zo Sikyónu

Daitóndas () bol grécky sochár na rozhraní 4. a 3. storočia pred Kr.
Sochár Daitóndas pochádzal zo Sikyónu. Činný bol na konci 4. a na začiatku 3. storočia pred Kr. Podľa starovekého cestovateľa Pausania bol autorom sochy Theotima z Élidy, olympijského víťaza v boxe dorastencov v roku 308 pred Kr., umiestnenej v Olympii. Vo svojej sprievodcovskej príručke po Grécku o tom uvádza: "„V ich blízkosti stoja Éliďania, ktorí zdolali v pästnom zápase chlapcov, a to Choirilos, dielo olynthského Sthennida, a Theotimos dielo sikyónskeho Daitónda. Tento Theotimos bol syn Moschióna, účastníka ťaženia Alexandra, syna Filipovho, proti Dareiovi a Peržanom.“"
Svedectvom tvorby tohto umelca sú aj jeho menom signované dva poškodené podstavce z diel, ktoré sa nezachovali. Na prvom, objavenom v Delfách, na základe epigrafického výskumu datovaného do 4. storočia pred Kr., stála zrejme socha bohyne Afrodity. Druhý, nájdený v Tébach, podľa znalcov datovaný na začiatok 3. storočia pred Kr., bol základňou portrétnej sochy.
Zoznam častí seriálu Susedia (4. séria)

Nasledujúci zoznam je zoznam častí 4. série seriálu Susedia.
Futsal na Stredoamerických hrách 2017

Futsal na Stredoamerických hrách 2017 bol futsalový turnaj v rámci multišportového podujatia Stredoamerických hier 2017. Konal sa v Manague, v Nikarague v dňoch od 13. do 17. decembra 2017, za účasti 4 mužských. Futsalový turnaj sa na hrách organizuje od roku 2001 a toto bolo jeho 3. vydanie. Ženský turnaj mal mať premiéru s troma družstvami, ale po odhlásení sa družstva Panamy bol zrušený. Zápasy sa odohrali v aréne Gimnasio de Balonmano IND, v ktorej sa odohral aj hádzanársky turnaj. Obhajca titulu z Guatemaly sa turnaja nezúčastnil. Zvíťazila , ktorá vo finálovom stretnutí zvíťazila nad .
Účastníci.
Pozn.: Číslo v zátvorke udáva umiestnenie vo svetovom futsalovom rebríčku k decembru 2017.
Výsledky.
Ženy.
Po odhlásení sa sa ženský turnaj zrušil; odohrali sa iba 3 priateľské zápasy medzi domácim družstvom a Kostarikou.
Helena Grécka a Dánska

Helena Grécka a Dánska (, * 2. máj 1896, Atény, Grécko† 28. november 1982, Lausanne, Švajčiarsko) bola rodom princezná grécka a dánska, sobášom princezná rumunská.
Životopis.
Helena sa narodila 2. mája 1896 v Aténach za vlády svojho starého otca gréckeho kráľa Juraja I. Bola tretím dieťaťom gréckeho kráľa Konštantína I. a jeho manželky Žofie Pruskej, dcéry nemeckého cisára Fridricha III. a britskej princeznej Viktórie.
Mala troch bratov - Juraja II., Alexandra a Pavla a dve sestry - Irenu a Katarínu.
Dňa 10. marca 1921 si v Aténach vzala za manžela rumunského korunného princa Karola II. O sedem a pol mesiaca neskôr sa im narodil ich jediný syn Michal I. Oficiálne miesta oznámili predčasné narodenie, objavili sa ale aj špekulácie, že syn bol počatý ešte pred svadbou. Helena a Karol II. sa rozviedli v roku 1928.
Za to, že sa počas druhej svetovej vojny snažila zachrániť židovské obyvateľstvo v Rumunsku dostala titul Spravodlivý medzi národmi.
Zomrela v roku 1982 vo švajčiarskom Lausanne.
San Lorenzo

San Lorenzo môže byť:
Nefcerské vodopády

Nefcerské vodopády () sú tri vodopády, ktoré vytvára Nefcerský potok v doline Nefcerka vo Vysokých Tatrách.
Voda z vodopádov vyteká z Terianských plies v doline Nefcerka. Najväčší je Kmeťov vodopád, ktorý meria okolo . Nachádza sa na skalnom prahu doliny.
Dolina je v pásme prísnej ochrany prírody TANAPu.
Kmeťov vodopád.
Autorom názvu je Miloš Janoška, ktorý ním uctil pamiatku významného kultúrneho pracovníka, literáta, organizátora slovenskej vedy a spoluzakladateľa Slovenského národného múzea Andreja Kmeťa.
Alba (rúcho)

Alba je plátené liturgické košeľovité rúcho, ktoré siaha po členky. Používa ho viacero kresťanských cirkví (západných aj východných).
Nefcerský potok

Nefcerský potok (, , ) vyteká z Nižného Terianského plesa v doline Nefcerka vo Vysokých Tatrách.
Tečie smerom na západ, na niektorých miestach pod zemou. Vteká do Kôprovského potoka v Kôprovej doline. Na údolnom prahu doliny Nefcerka vytvára Nefcerské vodopády.
Dostal názov po doline Nefcerka Ústi do Kôprovského potoka
Timokles z Atén

Timokles () bol grécky sochár v 2. storočí pred Kr.
Timokles, syn a žiak aténskeho sochára Polykla, bol činný v polovici 2. storočia pred Kr. Plínius zaznamenal, že tvoril v období 156. olympiády (156 – 153 pred Kr.), t. j. v druhej polovici 2. stor. pred Kr..
Patril do rodiny aténskych sochárov, ktorí pôsobili aj v Ríme (užívali výhod rímskeho patronátu). Niektorí vedci sa domnievajú, že v priebehu niekoľkých generácií mohlo existovať niekoľko sochárov menom Polykles, možno príslušníkov tej istej rodiny.
Plínius uvádza, že sa odlievanie z bronzu počas helenistického obdobia po údajnej 140-ročnej prestávke (od 121. olympiády, 296 – 293 pred Kr.) opäť „oživilo“ za Polykla, Timokla a ďalších (po 156. olympiáde). Títo umelci už vraj nedosahovali niekdajšiu úroveň, ale aj napriek tomu vytvorili mnoho diel veľkej umeleckej hodnoty. Každopádne, okolo roku 150 – 125 pred Kr. túto umeleckú úroveň synovia Polykla, Timokles a Timarchides, posunuli o stupeň vyššie tvorbou kópii diel z klasického obdobia (napr. kópiou štítu Atény Parthenos pri výzdobe mramorového štítu Atény Kranajskej v Elateii). Takéto kópie čoskoro podporili nové odvetvie výroby dekoratívnych mramorových panelov, váz, ústí studní a oltárov (tzv. neoatické reliéfy) pre rímsky trh.
Pausanias uvádza, že vo fókidskej Elateii zhotovil so svojim bratom sochu boha Asklépia a tiež sochu bohyne Atény Kranajskej: „"Taktiež tunajšiu sochu vytvorili synovia Polykla. Bohyňa je vystrojená do boja a na jej štíte sa nachádzajú podobné výjavy, aké nájdeš v Aténach na štíte aténskej Panny (Parthenos)."“ Podľa Pausania bratia zhotovili aj sochu olympijského víťaza Agésarcha z Triteie.
Rané datovanie pôsobenia Timokla je založené na nápise z roku 185/4 pred Kr., v ktorom je syn Polykla z aténskeho dému Thorikos menovaný ako efébos (mladík vo veku 15 až 20 rokov, tento termín sa začal používať pre mladíkov, ktorých pripravovali na vojenskú službu). Na nápise sa samotné meno nezachovalo, ale poškodené miesto (medzera) pozostávajúce z ôsmich písmen bolo znalcami doplnené menom Timokles.
"Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené."
Tokáreň (vrch v Belianskych Tatrách)

Tokáreň () je vrch Belianskych Tatier. Leží nad obcou Ždiar, približne severozápadne od Kežmarku.
Poloha.
Nachádza sa na východnom okraji Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú na severnom úpätí situovaný Ždiar, východne leží Lendak, západne Podspády a Tatranská Javorina a južne Tatranská Lomnica. Masív sa nachádza v Tatranskom národnom parku a tiež v národnej prírodnej rezervácii Belianske Tatry.
Opis.
Mohutný masív Tokárne leží v rázsoche, ktorá vybieha severným smerom z Bujačieho vrchu () v hlavnom hrebeni Belianskych Tatier. Západne sa nachádza vrch Zadné Jatky (), Gáflovka (), Veľký Grúň (), Javorinka (), Strednica () a Repisko (), severne leží Prehrštie (), Magurka (), Filipský vrch () a Slodičovský vrch (), východne Bukovina (), Smrečiny (), Skalka (), Čierny vrch () a Pálenica () a južne Kobylí vrch (), Skalné vráta (), Bujačí vrch (), Predné () a Prostredné Jatky (). Západné svahy odvodňuje Tokárenský potok, južné a východné Babí potok a severné len krátke prítoky riečky Biela v povodí Popradu. Na vrchol nevedie značený turistický chodník.
Výhľady.
Turisticky neprístupný vrchol pokrýva súvislý lesný porast, ktorý neumožňuje rozhľad. Z odlesnených lokalít možno pozorovať okolité vrchy hlavného hrebeňa Belianskych Tatier, Spišskú Maguru, Levočské vrchy a mnohé prihraničné vrchy južného Poľska.
Prístup.
Tokáreň patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupný.
Marge Kõrkjasová

Marge Kõrkjasová (; * 8. máj 1974) je estónska plavkyňa. Zúčastnila sa Letných paralympijských hier 1992 v Barcelone, Letných paralympijských hier 1996 v Atlante, Letných paralympijských hier 2000 v Sydney a Letných paralympijských hier 2004 v Aténach. Celkovo získala 7 medailí: 2 zlaté, 4 strieborné a 1 bronzovú.
Športová činnosť.
Na svetovom šampionáte v plávaní v argentínskom meste Mar del Plata v roku 2002 získala dve strieborné medaily: 50 a 100 voľným štýlom (S12).
Paralympijské hry.
Na Letných paralympijských hrách 1992 v Barcelone získala striebro na 50 metrov voľným štýlom (B2) a bronz na 100 metrov voľným štýlom (B2). Na Letných paralympijských hrách 1996 v Atlante získala zlato na 50 metrov voľným štýlom (B2) a zlato na 100 metrov voľným štýlom (B2) a striebro na 100 metrov znakom (B2). Na Letných paralympijských hrách 2000 v Sydney získala striebro na 50 voľným štýlom (S12) a na Letných paralympijských hrách 2004 v Aténach získala opäť striebro v rovnakej disciplíne. Pred Letnými paralympijskými hrami 2016 v Riu mala 7 z 19 medajlí estónskeho paralympijského tímu na letných olympiádach.
Panošiná

Panošiná () je vrch v Malej Fatre. Leží približne severne od Vrútok. 
Poloha.
Nachádza sa v centrálnej oblasti pohoria, v geomorfologickom podcelku Krivánska Fatra a jej časti Krivánske Veterné hole. Vrch leží v Žilinskom kraji, v okrese Martin a na katastrálnom území obce Lipovec. Najbližšími sídlami sú južne situované Vrútky a juhovýchodne ležiaci Lipovec, severozápadne sa nachádza Strečno a Nezbudská Lúčka. Územie je súčasťou Národného parku Malá Fatra. 
Opis.
Vrch leží v rázsoche, ktorá vybieha južným smerom zo Suchého () v hlavnom hrebeni, a v masíve Kľačianskej Magury sa stáča na juhozápad. Západne sa nachádza Rázsošná (), Grúň (), Rakytie (), Domašín () a Krivé (), severne Plešel (), Kopa (), Lipovská Magura () a Suchý (), východne Kľačianska Magura (), Kýčera () a Kozinec () a južne Malá kopa () a Diaľna (). Masív patrí do povodia blízkeho Váhu, kde vodu odvádzajú len kratšie a nestále vodné toky. V okolí prebiehali počas SNP tuhé boje a v neďalekom sedle sú hroby neznámych vojakov.
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je vidieť okolité vrchy Malej Fatry, no tiež časť Žilinskej a Turčianskej kotliny, pri priaznivých podmienkach aj Kysuckú vrchovinu, Javorníky, Moravsko-sliezske Beskydy s Lysou horou, Súľovské vrchy, Vtáčnik, Veľkú Fatru a Nízke Tatry.
Jeffrey Donovan

Jeffrey Donovan (* 11. máj, 1968, Amesbury, Massachusetts, USA) je americký herec. 
Detstvo a mladosť.
Donovan sa narodil ako prostredný z troch synov. Donovanova matka vychovávala svojich synov sama na sociálnej pomoci po tom, čo ich otec opustil rodinu. Niekoľkokrát sa presťahovali, kým sa usadili v Amesbury, v Massachusetts.
Na strednej škole v Amesbury bol Donovan mentorovaný učiteľom, ktorý mu pomohol založiť dramatický krúžok a nájsť súkromné štipendium, ktoré mu umožnilo zúčastniť sa letného programu, ktorý mu pomohol naštartovať hereckú kariéru. Navštevoval Bridgewater State College a potom prestúpil na University of Massachusetts Amherst, kde získal bakalársky titul v odbore dráma. Neskôr získal titul Master of Fine Arts na postgraduálnom hereckom programe New York University.
Kariéra.
Film a televízia.
Donovan hosťoval v niekoľkých televíznych seriáloch. Menšiu rolu si zahral vo filme "Záhada Blair Witch 2", z roku 2000. V roku 2004 získal svoju prvú hlavnú úlohu v americkom remaku britského televízneho seriálu "Touching Evil" po boku herečky Very Farmigy. V rokoch 2007 až 2013 účinkoval v hlavnej úlohe v televíznom seriály "Agent". Po boku Angeliny Jolie a Johna Malkovicha, si zahral v dráme "Výmena", z roku 2008.
V roku 2015 mal Donovan opakujúcu hosťujúcu rolu v televíznom seriály "Fargo" . V roku 2019 stvárnil právnika, vo filme "Ted Bundy: Diabol s ľudskou tvárou". 
V roku 2021 bol obsadený ako detektív série pre 21. sériu televízneho seriálu "Zákon a poriadok". 
Divadlo.
Donovan účinkoval na javisku v rôznych divadelných inscenáciách. Je tiež rozhlasovým hercom. 
Súkromný život.
Donovan má viac ako 20 rokov skúseností s bojovými umeniami. Na vysokej škole získal čierny pás v Shotokan karate a súťažil po celom štáte. Neskôr vyše šesť rokov študoval aikido a brazílske džiu-džicu.
Je ženatý s modelkou a herečkou Michelle Woods, s ktorou sa zosobášili v roku 2012. Majú spolu tri deti.
Počúvadlianske Jazero (mestská časť)

Počúvadlianske Jazero je mestská časť Banskej Štiavnice.
Dejiny.
Územie mestskej časti pôvodne patrilo obci Počúvadlo. Rekreačná oblasť je od 1. júla 1980 súčasťou mesta Banská Štiavnica. Nenachádzajú sa tu žiadne ulice.
Čierny vrch (vrch v Belianskych Tatrách)

Čierny vrch () je vrch Belianskych Tatier. Leží nad osadou Tatranská Kotlina, približne severozápadne od Kežmarku.
Poloha.
Nachádza sa na východnom okraji Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú severne situovaný Ždiar a juhovýchodne ležiaca Tatranská Kotlina, východne leží Lendak a Výborná a južne Kežmarské Žľaby a Tatranská Lomnica. Masív sa nachádza v Tatranskom národnom parku.
Opis.
Čierny vrch leží v rázsoche, ktorá vybieha severovýchodným smerom z Bujačieho vrchu () v hlavnom hrebeni Belianskych Tatier. Severne sa nachádza Tokáreň (), Slodičovský vrch (), Bukovina () a Skalka (), východne Smrečiny (), Husár () a Pálenica (), južne Kobylí vrch (), Faixová skala () a Skalné vráta () a západne Bujačí vrch (), Predné () a Prostredné Jatky (), Gáflovka () a Javorinka (). Oblasť patrí do povodia rieky Poprad a jeho prítoku Biela, do ktorej zo severných svahov vodu odvádza Babí potok, z južných voda odteká bezmenným potok. Na vrchol nevedie značený turistický chodník.
Výhľady.
Vrchol pokrýva nesúvislý lesný porast s mnohými holinami, ktoré umožňujú rozhľad. Z vhodných častí možno pozorovať okolité vrchy hlavného hrebeňa Belianskych Tatier, Spišskú Maguru, Levočské a Volovské vrchy a Popradskú kotlinu.
Prístup.
Čierny vrch sa nachádza už mimo národnej prírodnej rezervácie Belianske Tatry, no je súčasťou Tatranského národného parku a keďže naň nevedie značený turistický chodník, prístup naň nie je žiadúci.
Galaktozémia

Galaktozémia (z gréckeho "γαλακτόζη" + "αίμα", galaktóza + krv, hromadenie galaktózy v krvi) je vzácna dedičná metabolická porucha, ktorá ovplyvňuje schopnosť správne metabolizovať galaktózu. Je spôsobená nedostatkom niektorého z enzýmov, ktoré sa účastnia metabolizmu galaktózy. Dedičnosť galaktozémie je autozomálne recesívna. 
Friedrich Goppert (1870-1927) opísal galaktozémiu ako prvý v roku 1917. Skupina vedená Hermanom Kalckarom potom v roku 1956 zistila, že je táto porucha spôsobená poruchou v metabolizme galaktózy. Robert Guthrie vyvinul test použiteľný u novorodencov, pomocou ktorého možno odhaliť galaktozémiu.
Galaktozémia sa vyskytuje asi u 1 zo 60,000 narodených detí európskeho pôvodu. V iných populáciách sa môže tento pomer líšiť. Galaktozémia je asi stokrát bežnejšia (1:450 narodení) u írskych kočovníkov.
Glykoalkaloid

Glykoalkaloidy sú skupinou chemických zlúčenín odvodených od alkaloidov, ku ktorým sú pripojené cukrové skupiny. Niektoré z nich sú potenciálne toxické, jedy sa bežne vyskytujú v rastlinnom druhu ľuľok sladkohorký ("Solanum dulcamara") a iných rastlinách rodu "Solanum" vrátane zemiakov.
Typickým glykoalkaloidom je solanín (zložený z cukru solanózy a alkaloidu solanidínu), ktorý sa nachádza v zemiakoch. Alkaloidná časť glykoalkaloidu sa tiež všeobecne označuje ako aglykón. Neporušený glykoalkaloid sa slabo absorbuje z gastrointestinálneho traktu, čo spôsobuje podráždenie gastrointestinálneho traktu. Aglykón sa absorbuje a predpokladá sa, že je zodpovedný za pozorované príznaky nervového systému.
Glykoalkaloidy majú typicky horkú chuť a spôsobujú pocit pálenia a podráždenie v zadnej časti úst a na boku jazyka. Obyvatelia Aymarov v Bolívii používajú chuť na zistenie hladín glykoalkaloidov v zemiakoch na určenie bezpečnosti rôznych kultigénov.
Hoci to nie je bežne dostupné, detekcia alkaloidov v tkanivách alebo moči je možná laboratórnou diagnostikou.
Predaj liekov na báze glykoalkaloidov predávaných spoločnosťou Lane Labs USA Inc. určených na prevenciu rakoviny kože bol zakázaný FDA v roku 2004.
Zoznam vrcholov v Turzovskej vrchovine

Zoznam vrcholov v Turzovskej vrchovine zahŕňa pomenované vrcholy s nadmorskou výškou nad Zoznam vychádza z údajov, dostupných na stránkach hiking.sk a podrobnej turistickej mape.
Sead Kolašinac

Sead Kolašinac (* 20. jún 1993, Karlsruhe, Nemecko) je obranca narodený v Nemecku a reprezentujúci Bosnu a Hercegovinu, ktorý momentálne pôsobí vo francúzskom klube Olympique Marseille.
Klubová kariéra.
Mládežnícke kluby.
Kolašinac začínal s futbalom v rodnom klube Karlsruher SC, do ktorého vstúpil v roku 2001. V roku 2009 sa presťahoval do TSG 1899 Hoffenheim. O rok neskôr prešiel do VfB Stuttgart. V januári 2011 odišiel do Schalke 04.
Schalke 04.
Svoj profesionálny debut absolvoval proti Greuther Fürth 15. septembra 2012 vo veku 19 rokov. Dňa 4. decembra debutoval v Lige majstrov UEFA vonku proti Montpellieru. 13. decembra 2015 strelil svoj prvý profesionálny gól proti FC Augsburg.
Arsenal.
V júni 2017 podpísal päťročnú zmluvu s anglickým tímom Arsenal. Oficiálne debutoval za Arsenal 6. augusta 2017 v FA Community Shield proti Chelsea. Podarilo sa mu streliť gól a vyhrať prvú profesionálnu trofej. O týždeň neskôr debutoval v lige proti Leicesteru City. 28. októbra 2017 strelil svoj prvý ligový gól pri výhre nad Swansea City. V sezóne 2019/20 vyhral s Arsenalom anglický FA Cup.
Schalke 04 (hosťovanie).
V januári 2021 bol poslaný na hosťovanie do svojho bývalého klubu Schalke 04.
Olympique Marseille.
V januári 2022 prestúpil do francúzskeho klubu Olympique Marseille do júna 2023. Svoj prvý zápas odohral 4. februára proti Angers. Svoj prvý gól strelil 13. novembra pri výhre nad AS Monaco.
Reprezentačná kariéra.
Kolašinac reprezentoval Nemecko na rôznych mládežníckych úrovniach no rozhodol sa reprezentovať Bosnu a Hercegovinu na seniorskej úrovni.
V novembri 2013 schválila FIFA jeho žiadosť o zmenu športového občianstva z nemeckého na bosnianske a v tom mesiaci, 18. novembra debutoval v reprezentácii Bosny a Hercegoviny v priateľskom zápase proti Argentíne.
V júni 2014 bol nominovaný na Majstrovstvá sveta vo futbale 2014, prvú veľkú súťaž krajiny. Na turnaji odohral všetky tri zápasy v skupine.
Štatistiky.
Klubové.
"K 26. marcu 2023"
Poznámky
Medzinárodné.
"K 26. marcu 2023"
Úspechy.
Arsenal
Živčáková (vrch v Turzovskej vrchovine)

Živčáková alebo Varechovka () je vrch v Turzovskej vrchovine. Leží nad obcou Korňa, približne západne od Turzovky. Na juhozápadnom úbočí je rovnomenné pútnické miesto.
Poloha.
Nachádza sa na juhu centrálnej časti vrchoviny, v geomorfologickom podcelku Zadné vrchy. Vrch leží v Žilinskom kraji, v okrese Čadca a zasahuje na katastrálne územie obce Korňa a sčasti aj mesta Turzovka. Najbližšími sídlami sú severozápadne situovaná Nižná Korňa, východne sa nachádza Turzovka a juhozápadne Vysoká nad Kysucou. Územie je súčasťou Chránenej krajinnej oblasti Kysuce. 
Opis.
Živčáková leží na konci hrebeňa, ktorý vedie z hraničného vrchu Lukavice () juhovýchodným smerom cez Kelčov () a postupne sa stáčajúcom východne cez Okrúhlu (). Južným smerom masív vymedzuje údolie rieky Kysuca a zo severu údolie Kornianky, ktoré dané územie odvodňujú. Severne sa nachádza Čupeľ (), Malíkovci (), Javorová () a Vysoká (), východne Komarov vrch (), Živčákov vrch () a Veľká lúka (), južne Kamenité (), Rusinov vrch (), Pavlov vrch () a Galkovo () a západne Vrchtretina (), Okrúhla () a Kelčov (). Na juhozápadných svahoch stojí na pútnickom mieste Kaplnka Panny Márie Kráľovnej Pokoja, kam vedú krížové cesty z okolia. Ďalší chrám je v blízkej lokalite U Zelenkov. Niektoré mapy označujú vrch názvom Varechovka.
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je vidieť okolité vrchy Turzovskej vrchoviny, no tiež Javorníky, Kysucké Beskydy a Moravsko-sliezske Beskydy.
Prístup.
Na vrchol nevedie značený turistický chodník, no z Turzovky je pod vrchol vybudovaná krížová cesta. Na západné úbočie vedie do osady Zelienkovci cesta.
Vpísaná kružnica

Vpísaná kružnica mnohouholníka je kružnica, kde všetky strany rovinného útvaru sa dotýkajú kružnice.
Mnohouholníku, do ktorého možno vpísať kružnicu, sa hovorí dotyčnicový, pretože jeho strany sú dotyčnicami vpísanej kružnice.
Vpísaná kružnica trojuholníka.
Vpísaná kružnica trojuholníka má stred v priesečníku osí vrcholových uhlov trojuholníka a leží vo vnútri kružnice deviatich bodov. Pre každý trojuholník je možné zostrojiť vpísanú kružnicu. Vzorec pre výpočet polomeru tejto kružnice je
formula_1
kde formula_2 je obsah a formula_3 je obvod trojuholníka.
Gergonnov bod.
Spojnice dotykových bodov vpísanej kružnice s protiľahlými vrcholmi trojuholníka sa pretínajú v jednom bode, ktorý sa nazýva Gergonnov bod, po francúzskom matematikovi Josephovi Gergonneovi. Gergonnov bod vždy leží vo vnútri trojuholníka.
Popis obrázku: